KITAÁBUÚ GEERA OO MOSE OO TA BAY 
IMU/UUNGW 


Tleehhamuú yaamu 


1 1 limu/uungo Looa doori nee yaamu ngiwa tléhh, 
2yaamu i slaqsoó kon'aaká, slám awa gaa wasl. 
Yaamu kina tuntuúk nee tlawi. Giwti iloodá' baraá tlawi 
gina tuntúk, tam gwa/ateemaá niina i kahhiyá. Nee 
Qeeruú Looa i gawaá daanduú ma'áy waá malelee/imiit. 
3Looa iri ó, “Gwa/ateema i deeruutiye’.” Nee 

gwa/ateema niri deeruutiyé'. 4Looa gwa/ateema ngiwa 
aán, ngiri qwal/atisiyé'. Naagáy Looa gwa/ateema nee 
giwti giri parátl. 5 Gwa/ateema giri beér Tlaatla/aangw, 
nee giwti gari beér Xweera. Tay tsiindo4, tay matlatle, 
tari deelór geera. 

6 Looa iri ó', “Qaftá gawit i tleehharut baraá tla/ángw 
ma'aay, as maaay ngiwa paratl.” 7Adoodá iri 
tleehharút. Looa qaftadá' gari tléhh, ma'aay giri parátl, 
kugá gawaá daanduú qafi, kugá' baraá guruú qafi. 
8Looa qaftadá' gari beér “Doori". Tay tsiindo tay 
matlatle, tari deelór tsár. 

9 Looa iri ó”, “Ma'aá doorí baraay i burumburiitiye' dír 
wák as yaamaá kaahaar iwa geehhouya'." Adoodá' iri 
tleehharút. 10 Looa didá' kaahaar gari beér Yaamu, did 
ma'aay ni burumburiitiyé' gari beér Tlawi. Looa gari aán, 
gídaabá adoodá' aa tléhh ka hhoohhoo'. 11Looa iri ó”, 
“Yaamu umuúgo gaaro ngi duuxiye', gitsór dahaasíngw 
koom, nee xaatlaá mamaá koomá', awa dahaasíngw 
koomá' baraaine, umuúgo gitsooro ar adoorós, nee 
umuúqo Xaatliwo ar ador'ín." Adoodá' iri tleehharút. 
12Naagáy yaamu mamu ngiri duuxiyé, gitsór 
dahaasíngw koom, umuúqo gitsooro ar adoorós, nee 
xaatlaá mamaá koomá awa dahaasíngw koomá' 
baraaine, umuúgo xaatlno ar adoorós. Looa gari aán 
gídaabá adoodá' aa tléhh ka hhoohhoo'. 13 Tay tsiindo 
tay matlatle, tari deelór tám. i 

14Looa iri ó, “Muruú gwa/ateemaá duxuúm i 
deeruuti gawaá dooriwo, oo tlaatla/aangw nee xweera gi 
paraátl. Muruuwí gwa/ateemaá duxuúm qoomadu ngi 
lagán nee deelo nee kureeri. 15 Muruuwí gwa/ateemaá 
duxuúm masók i gawaá doorí dirii, as iwa gwa/aati 
baraá yaamií alé.” Adood iri tleehharút. 16 Looa 
gwa/ateemaá uren awa tsár giri tléhh. Gwa/ateemaadá' 
ur a looa, in baaliná? tlaatla/aango, nee gwa/ateemaadá' 
niina a slahhaangw, in baaliná xweeraawo. Tsatse/ 
sleeme guri tléhh. 17Looa muruudá gwa/ateemaá 
duxuúm guri gás gawaá doori as iwa gwa/atiya' baraá 
yaamií alé, Bas tlaatla/aangw nguwa baaliya nee 
XWeera, nee as gwa/ateema nee giwti ngiwa paraatli. 


4 1:5 tsiindo Dír múk Ebraniaro deelo i iimu/uun a tsiindo. 

Looa gari aán gídaabá adoodá' aa tléhh ka hhoohhoo. 
19 Tay tsiindo tay matlatle, tari deelór tsiyáhh. 

20 Looa iri ó”, “Ma'aay i hatsiye” muruú slafa, nee 
tsir/ór baraá yaamaá kaahaar ar gáwtí tlatlaw i deerut.” 
21 Naagáy Looa makaá uren awa baraá ma'aay giri tléhh, 
nee muruú yaariír oo slaáf oo hivimiít ar baraá ma'aay, 
ma'aay niri hatsiyé muruú slafa, umuú daa'aweemaá 
dimbadimbehe. Nee tsir/ór daa'aweemaá dimbadimbé 
gari tléhh sleeme. Looa gari aán gídaabá adoodá aa 
tléhh ka hhoohhoo'. 22Looa giri tsúq, giri beér, 
“Laqwaalé', doogimé', ma'aá baraá tlawi hatsisaak, nee 
tsir/o sleeme i doogiin baraá yaamaá kaahaare." 23 Tay 
tsiindo tay matlatle, tari deelór kooán. 

24 Looa iri ó, “Makaá slafá” ni deeruutiye' baraá 
yaamuwo awa umuúgo slaqsaywo, makaá ta de'ena, nee 
makaá sla/ato, awa uren nee awa ninakwe, umuúgo 
daa'aweemaá makaywo." Adoodá' iri tleehharút. 25 Looa 
makaá uren awa sla/a giri tléhh awa umuúqo adooro, 
nee makaá ta de'en sleémeero, awa umuúgo adooro , nee 
muruú gur'eér ar hirimiita, umuúqo gaaro ar adoorós. 
Looa gari aán gídaabá adoodá' aa tléhh ka hhoohhoo.. 

26 Naagáy Looa iri ó”, “Hee u tleehhaán ar adoorén, 
nee ar slaqsayrén. Nee inooín siyó oo baraá tlawi kus 
baalilin, nee tsir/ór gáwtí tlatlaawa, nee makaá ta 
de'ena, nee makaá baraá sla/a sleémeero, nee muruú 
gureér hiiimiít gawaá daanduú yaamuwo." 27 Looa hee 
guri tléhh ar slaqsaywósuú kilá’. Hee guna tléhh ar slaq- 
soó Looa. Hhawaata nee /ameeni gina tléhh. 28 Looa giri 
tsúq, giri beér, “Laqwalaaliimé', tlahhé', yaamu 
hatsiisaak, ki sawaawuttiindá'. Siyó baraá tlawi kusa 
baaliliindá', nee tsir/ór gáwtí tlatlaawa, nee makaay 
sleémeero awa baraá yaamaá kaahaar." 29 Looa iri ó’, “ 
Ga/aawaagáy, mamaá dahaasíngw koomá' sleémeero 
kudá' naa ti'iitiye' baraá yaamuwo, nee Xaatlaá mamaá 
koomá' awa dahaasíngw koomá' baraaine, sleémeero 
ngaa haniís as tawa muruú /aymarhúng. 30 Nee makaay 
sleémeero kudá' uren tam kudá' ninakwe awa baraá 
yaamu, nee tsir/ór gáwtí tlatlaawa sleémeero, muruudá 
sleémeero oo slafíngw kooma, gitso ngaa haniís, nee 
loo/ór xaatli, as tawa muruú /aymar'ín." Adoodá' iri 
tleehharút. 31 Looa umuúgo gaaro ar aa tléhh, gari aán, 


4 IIMU/UUNGW 1 -2 


nee ga/aaweek ka hhoohhoo' ló'wa ale. Tay tsiindo tay 
matlatle, tari deelór lahhoó.. 
2 1Ala Looa doori nee yaamu nee muruuwós 
sleémeero gay adoorír hhe'és tleehhamooro. 2 Ay bál 
deelór faangw Looa gadiyeérós sleémeero gaa hhe'és, 
tidá” sleémeero ar aa tléhh. Looa iri hungu/ús bál deelór 
faangwe, gadiyeeduwós kudá' sleémeero ngiwa hhe'és. 
3Looa bál deeloodár faangw gana tsúq gari hhoohhoés. 
Asma ina hungu/ús gadiyeeduwós kudá' sleémeero 
ngiwa hhe’és awa tleehhamór doori nee yaamu. 
4 Tidíguuwí an adoodá' doori nee yaamu kira tle&hh. 


Asalmoó Edeni 


Qoomadá' Looa yaamu nee doori ngiwa tléhh, 5 gár 
naa týit i káhh baraá xatsoowo. Tam gitso naa ti'iitiká, 
asma Looa tluuwaay gwa haniisiká, laqaá tam heé 
yaamu gaa doosl i kaahh. 6 Kutli niri baraá yaamuú wa 
ti'ít, nee yaamu sleémeero giri naa/ás. 

7 Looa hee guri tléhh ar hhapér yaamu, guri hiinsluú 
slafingw i ufáhh, hee tari heé slaáf. | 

8 Looa asalmo guri dahás bihhaá da/aáw baraá 
yaamaá Edeni. Heewós kudá' aa tléhh guri baraadádí 
gás. 9 Looa xaa'aá daa'aweemaá dimbadimbé ngiri baraá 
hhapér wa ti'itís, xaa'aá hhohho' nee awa /aymár 
ya/aamá'. Nee baraá tla/ángw asalmoowo Looa xa'anoó 
mamuuwós slafíngw hanmiisá' guri gás. Nee xa'anoó 
mamuuwós xu'utír muruú hhó' nee oo tlákw laqaaqamá 
guri malé qás. 

10 Yaae i deer ar baraá asalmoó Edenír wa wa/amiim, 
i asalmoó naa/amaamís. Aluuwo tiri qasmís tari yau 
tsiyáhh. 11 Umuú yaaér geera a Pishoni, an tidá” yaamaá 
Hawila gaa harwet. Baraadae miisli i deer. 12Nee miislír 
yaamudá' ka ló'wa hhoohhoo'. Slám baraadae tlaa/aá 
hhohho' awa ta bay bedoóla i dayá', nee tlaa/aá tlaxo ur 
ta bay shohamu. 13Nee umuú yaaér tsár a Gihoni, an 
yaaér yaamaá Kushi sleémeero ga harwet. 14Nee umuú 
yaaér tám a Tigri. An yaaeedá' waarahh ar bihhaá da/aáw 
awa yaamaá Ashuru. Nee. umuú yaaér tsiyáhh a Eufrate. 

15 Looa heedaádá' guri húp nee guri gás baraá asal- 
moodá' ta babay Edeni, as nguwa doosli nee nguwa 
amohhe'eemisi. 16 Looa heedaádá' guri hara'ayiín guri 

beér, “Mamaá xaai sleémeero awa baraá asalmoowií i 
asleér /aymaaro, 17 ala mamaá xa'anoó xu'utír muruú 
hhó' nee oo tlákw, mu /ayaar, asma bál mamaá 


2) )) 


xa'anoowí bira /ák xueek, a gwá.. 

18 Looa iri ó', “Hee iwa kilós hooti a gár hhooeeká. 
Heé nee inós slaqmís un tleéhh, oo alee/iisaywós wa 
hariim." 19Looa umuúgo makiito'ór sla/to gana titiís 
baraá yaamuú wa alé, nee tsir/ór gáwtí tlatlaaw, giri dír 
heedaádá' i húp as ngiwa um'eérí tlaaqi. Muruú slaáf 
sleémeero guri um'eérí tlaáq, um'eedá' tari um'er'ín. 
20 Hee giri um'eérí tlaáq umuúqo makiito'ór ta de'ena 
nee tsir/ór gawtí tlatlaaw, nee umuúgo makaá baraá 
darmú hoota'a. Ala alee/isusmoó inós wa hariím gwaa 
slayká baraá tla/angw'ine. 

21 Looa hee guri gu'tér iló’ i hanís. Hee iwa baraá gu'tér 
i dirii'i, Looa guri gweehhamó wák tú/, didaádá gari 
fu'unáyr tuntúk. 22 Nee gwehhamodá' aa tú/ baraá heé wa 
alé, Looa guri /ameenírr tléhh, gari húp dír heedaádá.. 
23 Heedá' iri oó”, “Daxta tí an tidá' aníng wa hariim, tí a 
fartá baraá faduueé” daahh, nee fu'unaá baraá fu'unay'eé' 
dahhá'. Tí kan bay /ameeni b, asma dír kawa sláy a baraá 
hhawaata." 24 Adoorí an gár hhawaata baabuúwós nee 
ayírós ngis geexay, tiri haragwaaiya' nee hareerós, inooín 
tari slaqwtá wák tleehhiit. 25 Heedá” nee hareerós inooín 
tsaraawo a /ankwets, ala taa murumiitiiká. 


Dakuúsár geera . 


3 1 Ala dayshamo ku ilakahaár ta makaá sla/a sleémeero 
ba/a, kudá’ Looa aa tléhh. Inós /ameeni gari báy, “Xáy, 
adoorí an adór Looa aa ói gídaabá, “Mamaá xaai sleémeero 


ny» 


awa baraá asalmoó i diriiá mi /ayaara. 

2 /Ameeni dayshamo guri beér, “Mamaá xaai kudá' 
baraá asalmoó i diriiá' i aleeslawaán kiwa /ayaan. 3 Ala 
Looa ina ó”, Mamaá xa'anoodá' baraá tla/ángw asal- 
moó i dirif mi /ayaara', tam mi kwatiitara', as kahhoó’ 
daqaní a qatla'aaká. ” 

4 Ala dayshamo /ameeni gari báy, “Kuungá' a baloó 
qatla'aaká. 5Asma Looa ga xú gídaabá, bál kuungá' 


b 2:23 /ameeni Baraá tsifrír Ebraniaro /aymi'iiká' hhawaata nee /ameeni aa 
slaqmiís. 

mamaá xa'anoowí bira /agé', ilaahúng ki gwa/atis, 
kuungá tari adór Looa tleehhitá', muruú hhó' nee oo 
tlákw kuwa xua'.” 

6 Naxés /ameeni gana aán mamaá xa'anoodá' kúto i 
tsuiyá” /aymaaro, slám ki hhohho' ngiwa ga/eer ilawo, 
nee ki hhoo' as iwa sagaalooár huuwiya' biringa /ák. 
Maamár xa'anoowí gari bú’, gari /ák, gari hhawaatuuwós 
i hanís , inós sleeme gari /aáy. 7 Naxés inooín tsaraawo 
ilaaín kiri gwa/atís, tiri tsaahhiyé' gídaabá inooín a 
/ankwets. Loo/ór puunganí kari hiiriít tlabaá wa alé. 
8 Naagáy afór Looa kari axaás iwa hi'imit baraá asalmoó 
wa ale qoomár tsee/amá iwa fuuruú. Heedá' nee 
hareerós niri nahhaatiyé” baraá xaa'aá asalmood i ale, 
as Looa mingiwa aán. ? Ala Looa heedá' guri atét guri 
beér, “Kuúng a amá?" 

10 Heedá' iri 06', “Afoorók ana axaás baraá asalmo, 
aníng niri da'ayuút, asma tawa /ankwets, niri nahhaát." 

11 Looa iri ó”, “Heé ugwa bay kuúng a /ankwets? Xáy, 
kuúng mamaá xa'anoodá' uwa báw mi /ayaar, ina /ági?" 

12 Adamu iri 06', “/Ameenidá' kiíng na hanís tawa 
alhootaan, inós maamár xa'anoowí ngina hanís, ngiri 
/aáy." 13 Looa /ameenidá' gari beér, “Gaarí a milá kiíng 
taa tléhh?" /Ameenidá iri ó, “Dayshamo aníng ina 
al/aáy, ngiri /aáy." 


Sakwasleemár Looa 


14 Looa dayshamo guri beér, “Asma adoosíng kawa 
tléhh, kuúng taa lu'ús ta makaá ta de'en slefmeero, nee 
makaá sla/a sleémeero. An guruúr mandroqomit, teeri 
an /ák baraá slafiingók sleémeero. 15 Aníng wakaari a 
qaás tla/aangók nee /ameenirí, nee tla/ángw xwaylarók 
nee xwaylarós. Xwaylarós kuúng un saga naasuúr. 
Kuúng inós an koolo kíhh." 

16 /Ameeni gari beér, “Ar ló”, aning slahh'amaayeerók 
ngi doók qoomár xwaylaro. Na/ii in laqwál ar 
slahh'amaaye, nee ilatleeriirók a gawaá daanduú 
hhawaatuuwók, nee kiíng inós i sawaawuti'ín." 

17 Hhawaata guri beér, “Asma kuúng afór hareerók 
kawa iiár i gás, mamaá xa'anoodá' uwa báw mi /ayaar 
kiri /ák, yaamu kaa lu'ús as kuúng. Kuúng muruú 
/aymaarók un baraawós wa sleér ar slahh'amuú gadiyér 


IMU/UUNGW 3 7 


ur baraá slafiingók sleémeero. 18 Gár yaamu ni kuúngí 
duuxiya' a fuguráy nee laqaya', nee kuúng muruú 
/aymaarók un baraá yaamuú wa sleér. 19Ar hamér 
gadiyér gawide muruú /aymaarók un /ák ay dír ti ki/ 
baraá hhape. Asma kuúng tuna tleéhh ar hhape. Kuúng 
a hhape, nee baraá hhape an i kí/.” 

20 Adamu < hareerós gari umií tsaát, gari báy Hawa 4 
asma a aayór múk slaáf sleémeero. 21 Looa Adamu nee 
hareerós giri tlabaá kadú i tléhh, giri tsiitís. 


Guusár Adamu nee Hawa 


22 Looa iri ó”, “Ga/aaweek, hee daxta a adór atén 
tleehhiít gawaá xu'utír hhooeema nee tlakweemaawo. 
Ala wané dakós ngu taatahhaas, mamaá xa'anoó 
slafingw hanmiís ngiri /aay, as iwa slafi kureeraá 
kureér." 23Naagáy Looa giri dúx baraá asalmoodú 
Edeniro, as yaamu ngiwa doosli, kudá' hhaper'ín inós 
kura tleéhh. 24Looa hee guri gús baraá asalmoodae, 
malayke gari gás bihhaá da/aáw awa asalmoó Edeni. 
Paángár asla ar war'eeliim amorqá' nee amqae gari qás, 
asma loohidá' amór xa'anoó slafíngw kaw kawa xun. 

